pythainlp/thai-wiki-dataset-v3 huggingface dataset:
มารวย ผดุงสิทธิ์

มารวย ผดุงสิทธิ์ อดีตรัฐมนตรีช่วยว่าการกระทรวงการคลัง ในรัฐบาลพลเอกชวลิต ยงใจยุทธ เป็นอดีตผู้จัดการตลาดหลักทรัพย์แห่งประเทศไทย และเป็นผู้ริเริ่มใช้ระบบการซื้อขายหลักทรัพย์ด้วยระบบคอมพิวเตอร์
== ประวัติ ==
มารวย ผดุงสิทธิ์ เกิดเมื่อวันที่ 4 มีนาคม พ.ศ. 2472 ที่ตำบลห้วยสัก อำเภอบางสะพาน จังหวัดประจวบคีรีขันธ์ เป็นบุตรของนายมา กับนางถนอม ผดุงสิทธิ์ ในวัยเด็กเขาเข้าเรียนที่โรงเรียนเซนต์โยเซฟบ้านโป่ง จังหวัดราชบุรี จากนั้นจึงย้ายมาบิดาที่รับราชการในกรมรถไฟ เข้ามาเรียนต่อที่โรงเรียนเทเวศน์ศึกษา และย้ายตามบิดาไปอยู่ในจังหวัดต่างๆ ในเขตภาคเหนือ และเข้าเรียนจนจบชั้นมัธยมปีที่ 4 จากโรงเรียนอุตรดิตถ์ และเข้าไปเรียนต่อที่โรงเรียนวัดบวรนิเวศ จนถึงชั้นมัธยมศึกษาปีที่ 6 ต่อมาได้เกิดสงครามโลกครั้งที่สองจึงหยุดเรียน และกลับไปอาศัยอยู่ที่จังหวัดอุตรดิตถ์ ต่อมาบิดาของเขาล้มป่วยและต้องลาออกจากราชการ เขาจึงต้องทำงานเพื่อหาเลี้ยงครอบครัว โดยเขาสอบเข้ารับราชการได้ที่กรมรถไฟ และย้ายไปอยู่กรมชลประทาน และกรมบัญชีกลางตามลำดับ
มารวย สอบเทียบชั้นมัธยมศึกษาปีที่ 8 และเข้าเรียนต่อจนจบปริญญาตรี จากคณะพาณิชยศาสตร์และการบัญชี มหาวิทยาลัยธรรมศาสตร์ จากนั้นเขาสอบชิงทุนไปเรียนต่อปริญญาโทที่มหาวิทยาลัยซีราคิวส์ ประเทศสหรัฐอเมริกา หลังจากกลับมาเขาได้รับการติดต่อให้สอบชิงทุนของสถาบันบัณฑิตพัฒนบริหารศาสตร์ ไปศึกษาต่อที่มหาวิทยาลัยวิสคอนซิน
มารวย ได้รับปริญญาพาณิชยศาสตรดุษฎีบัณฑิตกิตติมศักดิ์ จากมหาวิทยาลัยธรรมศาสตร์ ในปี พ.ศ. 2532 และพัฒนบริหารศาสตรดุษฎีบัณฑิตกิตติมศักดิ์ จากสถาบันบัณฑิตพัฒนบริหารศาสตร์ ในปี พ.ศ. 2533
มารวย ได้ถึงแก่กรรมอย่างสงบด้วยวัย 92 ปี เมื่อเวลา 20.00 น. ของวันที่ 12 ตุลาคม พ.ศ. 2564 
== การทำงาน ==
มารวย ผดุงสิทธิ์ เคยรับราชการในสังกัดกรมรถไฟ ต่อมาโอนย้ายไปอยู่กรมชลประทาน และกรมบัญชีกลาง จนกระทั่งสอบชิงทุนได้ จึงย้ายมาเป็นอาจารย์ประจำสถาบันบัณฑิตพัฒนบริหารศาสตร์ ต่อมาเขาได้รับตำแหน่งเป็นผู้จัดการตลาดหลักทรัพย์แห่งประเทศไทย ระหว่างปี พ.ศ. 2528-2535
มารวย ผดุงสิทธิ์ เป็นรัฐมนตรีช่วยว่าการกระทรวงการคลัง ในรัฐบาลของพลเอกชวลิต ยงใจยุทธ ในช่วงที่เกิดวิกฤตการณ์การเงินในเอเชีย พ.ศ. 2540 หรือที่รู้จักกันในชื่อ "วิกฤตการณ์ต้มยำกุ้ง" ทำให้รัฐบาลต้องประกาศลดค่าเงินบาท แต่ดำรงตำแหน่งได้ไม่นานก็ต้องพ้นจากความเป็นรัฐมนตรีทั้งคณะ เนื่องจากพลเอกชวลิต ยงใจยุทธ นายกรัฐมนตรี ประกาศลาออกจากตำแหน่ง
== เครื่องราชอิสริยาภรณ์ ==
== อ้างอิง ==
บุคคลที่เสียชีวิตในปี พ.ศ. 2564
บุคคลจากอำเภอบางสะพาน
บุคคลจากโรงเรียนวัดบวรนิเวศ
ข้าราชการพลเรือนชาวไทย
อาจารย์คณะบริหารธุรกิจ
บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
บุคคลจากมหาวิทยาลัยวิสคอนซิน แมดิสัน
บุคคลจากคณะบริหารธุรกิจ สถาบันบัณฑิตพัฒนบริหารศาสตร์
ผู้ได้รับปริญญากิตติมศักดิ์จากมหาวิทยาลัยธรรมศาสตร์
ผู้ได้รับปริญญากิตติมศักดิ์จากสถาบันบัณฑิตพัฒนบริหารศาสตร์
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ท.ม.
ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
จุลมงกุฎเจ้าชายเฟรเดอริกแห่งเวลส์

จุลมงกุฎเจ้าชายเฟรเดอริกแห่งเวลส์ หรือเรียกอย่างเต็มว่า จุลมงกุฎเจ้าชายเฟรเดอริก เจ้าชายแห่งเวลส์ (Coronet of Frederick, Prince of Wales) คือจุลมงกุฎที่จัดสร้างขึ้นในปีค.ศ. 1728 สำหรับเจ้าชายเฟรเดอริก เจ้าชายแห่งเวลส์ มกุฎราชกุมารซึ่งในขณะนั้นทรงเป็นทายาทผู้มีสิทธิโดยตรง ในสมเด็จพระเจ้าจอร์จที่ 2 แห่งบริเตนใหญ่ ทำจากทองคำทั้งเรือน ประกอบด้วยโค้งจำนวน 1 โค้งตามประเพณี ซึ่งสันนิษฐานว่าสร้างโดยช่างทองแห่งราชสำนัก ซามูเอล ชาเลส ในราคา £140 5/- (หนึ่งร้อยสี่สิบปอนด์กับห้าชิลลิง) หรือในปัจจุบันมีมูลค่าประมาณ £12,000 จุลมงกุฎองค์นี้ ในเอกสารบางครั้งก็เรียกว่าเป็น "มงกุฎ" (Crown)
==รูปแบบ==
จุลมงกุฎองค์นี้ทำจากทองคำทั้งองค์ บริเวณฐานตกแต่งเป็นแถบทองคำเหมือนดั่งกรุด้วยอัญมณีทรงเหลี่ยมสลับกับทรงรี พื้นเป็นทองขัดแบบด้าน ขนาบด้วยไข่มุกทองคำด้านบนและล่าง เหนือจากฐานมงกุฎประกอบด้วยกางเขนแพตตี และสัญลักษณ์ดอกลิลลี (เฟลอร์เดอลีส) อย่างละสี่ดอกสลับกัน ซึ่งขัดมันและขัดด้านสลับกัน โค้งซึ่งมีเพียงหนึ่งนั้นจะหุบลงไปตรงกลางและมีลูกโลกทองคำตกแต่งมุกทองคำอยู่ ซึ่งด้านบนนั้นเป็นกางเขน ด้านในเป็นผ้ากำมะหยี่ม่วงเข้ม และตกแต่งขอบด้วยขนเออร์มิน
==ประวัติ==
สมเด็จพระเจ้าชาลส์ที่ 2 แห่งอังกฤษ ได้ทรงมีพระบรมราชวินิจฉัยให้จัดสร้างจุลมงกุฎขึ้นเพื่อใช้สำหรับเจ้าชายผู้เป็นทายาทผู้มีสิทธิโดยตรง ในปีค.ศ. 1677 โดยระบุใช้องค์ประกอบคล้ายคลึงกับมงกุฎ ซึ่งมีทั้งกางเขน และสัญลักษณ์ดอกลิลลี พร้อมโค้งจำนวนเพียงหนึ่ง พร้อมทั้งลูกโลก และกางเขนบนยอด ซึ่งในขณะนั้นสมเด็จพระเจ้าจอร์จที่ 1 ทรงเป็นพระมหากษัตริย์พระองค์แรกซึ่งพระราชโอรสนั้นทรงพระชนม์ชีพจนได้เป็นรัชทายาท (เจ้าชายจอร์จ) จึงได้รับพระราชทานเฉลิมพระอิสริยยศเป็น "เจ้าชายแห่งเวลส์" ในปีค.ศ. 1714
ในพระราชพิธีในอีกหนึ่งปีถัดมานั้น เจ้าชายจอร์จทรงจุลมงกุฎประดับด้วยไข่มุกและเพชร แต่จุลมงกุฎองค์นี้ได้หายสาบสูญไป ต่อมาเจ้าชายเฟรเดอริก พระโอรสในสมเด็จพระเจ้าจอร์จที่ 2 ไม่ได้เสด็จด้วยในพระราชพิธีบรมราชภิเษกในปีค.ศ. 1727 และได้รับการเฉลิมพระอิสริยยศเป็นเจ้าชายแห่งเวลส์ในภายหลังเมื่อปีค.ศ. 1729 แต่จุลมงกุฎองค์นี้นั้นสร้างขึ้นหนึ่งปีก่อน
ในประวัติศาสตร์ยังไม่เป็นที่แน่ชัดว่าเจ้าชายเฟรเดอริกจะเคยทรงมงกุฎองค์นี้หรือไม่ พระองค์สิ้นพระชนม์ก่อนที่จะได้เสวยราชย์เป็นพระมหากษัตริย์ ซึ่งต่อมาจุลมงกุฎองค์นี้ได้ถูกใช้โดยพระโอรสและพระราชนัดดาของพระองค์เอง ซึ่งต่อมาคือ สมเด็จพระเจ้าจอร์จที่ 3 และ สมเด็จพระเจ้าจอร์จที่ 4 ตามลำดับ อย่างไรก็ตาม มงกุฎองค์นี้ไม่ได้ถูกนำมาใช้อีกภายหลังคริสต์ศตวรรษที่ 18 แต่จะใช้วางบนหมอนและอยู่ด้านหน้าพระองค์ในขบวนเสด็จของเจ้าชาย ในรัฐพิธีเปิดประชุมสภา
ต่อมาจุลมงกุฎองค์นี้ได้ถูกแทนที่ด้วย "จุลมงกุฎเจ้าชายจอร์จแห่งเวลส์" ซึ่งต่อมาคือสมเด็จพระเจ้าจอร์จที่ 5 ในปีค.ศ. 1902 และพระองค์เคยใช้มงกุฎองค์นี้ในขณะเข้าประชุมในสภาขุนนางแห่งอังกฤษ แต่มิได้ทรง เพียงแต่วางใส่หมอนไว้เบื้องหน้าพระองค์เท่านั้น  ในรัชสมัยต่อมาจุลมงกุฎองค์นี้ก็ถูกใช้งานในแบบเดียวกัน แต่มักจะไม่ได้ทรงมงกุฎอย่างเป็นทางการ สมเด็จพระเจ้าเอ็ดเวิร์ดที่ 7 แห่งสหราชอาณาจักร ทรงเป็นผู้ทรงจุลมงกุฎองค์นี้เป็นพระองค์สุดท้าย
==อ้างอิง==
==ดูเพิ่ม==
เครื่องราชกกุธภัณฑ์แห่งสหราชอาณาจักร
เครื่องราชกกุธภัณฑ์สหราชอาณาจักร‎
สโมสรฟุตบอลล้านช้าง ยูไนเต็ด

สโมสรฟุตบอลล้านช้าง ยูไนเต็ด (ສະໂມສອນລ້ານຊ້າງ ຢູໄນເຕັດ; Lane Xang United) เป็นสโมสรฟุตบอลที่ตั้งอยู่ ณ ประเทศลาว โดยได้เข้าแข่งขันในลาวลีก ซึ่งเป็นลีกระดับสูงสุดในประเทศลาว และเคยได้แชมป์ในปี 2016
== อ้างอิง ==
== แหล่งข้อมูลอื่น ==
Weltfussballarchiv 
สโมสรฟุตบอลในประเทศลาว
สโมสรกีฬาที่ก่อตั้งในปี พ.ศ. 2548
เจ้าชายเฟรเดอริก เจ้าชายแห่งเวลส์

เจ้าชายเฟรเดอริก หลุยส์ เจ้าชายแห่งเวลส์ (Frederick Louis, Prince of Wales) ประสูติเมื่อวันที่ 1 กุมภาพันธ์ ค.ศ. 1707 เป็นสมาชิกราชวงศ์แฮโนเวอร์และราชวงศ์อังกฤษต่อมา เป็นพระราชโอรสพระองค์ใหญ่ในพระเจ้าจอร์จที่ 2 แห่งบริเตนใหญ่ เป็นพระราชบิดาของสมเด็จพระเจ้าจอร์จที่ 3 แห่งสหราชอาณาจักร และพระปัยกาของสมเด็จพระราชินีนาถวิกตอเรีย ซึ่งหลังจากการผ่านพระราชบัญญัติว่าด้วยการสืบราชสันตติวงศ์ ค.ศ. 1701 โดยรัฐสภาอังกฤษในปี ค.ศ. 1701 เจ้าชายเฟรเดริกได้กลายเป็นองค์รัชทายาทผู้มีสิทธิในราชบัลลังก์อังกฤษทันที พระองค์เสด็จพระราชดำเนินไปประทับที่อังกฤษเป็นการถาวรภายหลังจากพระราชบิดารับราชาภิเษก และต่อมาได้ทรงเฉลิมพระอิสริยยศเป็น "เจ้าชายแห่งเวลส์" พระองค์สิ้นพระชนม์ก่อนจะเสวยราชย์ต่อจากพระราชบิดา อย่างไรก็ตามพระโอรสของพระองค์ (เจ้าชายจอร์จ ซึ่งต่อมาเฉลิมพระอิสริยยศเป็น เจ้าชายจอร์จแห่งเวลส์) ได้รับการสืบทอดราชสมบัติหลังจากพระราชบิดาเสด็จสวรรคตเมื่อวันที่ 25 ตุลาคม ค.ศ. 1760 เป็นพระเจ้าจอร์จที่ 3 ซึ่งครองราชย์ยาวนานตั้งแต่ ค.ศ. 1760 จนถึงปี ค.ศ. 1820
== อ้างอิง ==
ราชวงศ์ฮันโนเฟอร์
รัชทายาทสหราชอาณาจักร
เจ้าชายแห่งเวลส์
ดยุกแห่งคอร์นวอลล์
ดยุกแห่งเอดินบะระ
ไนต์ออฟเดอะการ์เตอร์
บุคคลจากฮันโนเฟอร์
โคโลเนลบูกีมาร์ช

โคโลเนลบูกีมาร์ช (Colonel Bogey March) เป็นเพลงมาร์ชที่แต่งโดย เรือเอกเฟรเดริก โจเซฟ ริกเกตส์ ทหารเรือชาวอังกฤษในปี ค.ศ. 1914 ซึ่งต่อมาได้เป็นผู้อำนวยการวงดุริยางค์กองทัพเรืออังกฤษ ที่เมืองพลิมัท  ริกเกตส์เป็นผู้ประพันธ์เพลงมาร์ชไว้เป็นจำนวนมาก ด้วยนามแฝงว่า "เคนเนต เจ. อัลฟอร์ด" (Kenneth J. Alford) จนได้รับฉายาว่าเป็น "ราชาเพลงมาร์ชอังกฤษ" 
ริกเกตส์แต่งเพลงนี้โดยได้แรงบันดาลใจมาจากการเล่นกอล์ฟ และการฝึกทหาร ที่ใช้เสียงนกหวีด หรือการผิวปาก แทนการส่งเสียงเตือนให้เตรียมพร้อม ส่วนชื่อเพลง "Colonel Bogey" (พันเอกโบกี) มาจากคตินิยม และศัพท์แสลงในสนามกอล์ฟ ในยุคปลายศควรรษที่ 19 ที่สามีมักอ้างกับภรรยา ว่าจะมาเล่นกับคนชื่อ "โบกี" (ซึ่งไม่มีอยู่จริง)    ปัจจุบันศัพท์คำนี้ยังใช้ในวงการกอล์ฟ หมายถึง ได้คะแนนเกินอยู่ +1 
เพลงนี้ยังเป็นที่นิยมในช่วงต้นสงครามโลกครั้งที่สอง เมื่อนักหนังสือพิมพ์ชาวไอริชชื่อ โทบี โอ ไบรอัน ได้แต่งคำร้องเพลงนี้เป็นเพลงล้อเลียนในปี ค.ศ. 1939 ชื่อ "Hitler Has Only Got One Ball" จากข่าวลือที่ว่า อดอล์ฟ ฮิตเลอร์เคยบาดเจ็บจากสงคราม และมีอัณฑะเหลือเพียงข้างเดียว  เนื้อหาล้อเลียนฮิตเลอร์และผู้นำนาซีอื่นๆ เช่น แฮร์มันน์ เกอริง ไฮน์ริช ฮิมม์เลอร์ โยเซฟ เกิบเบลส์    รูดอล์ฟ เฮสส์ วิลเฮล์ม ไคเทล เออร์วิน รอมเมล 
เพลงนี้ยังไปปรากฏในภาพยนตร์ The Bridge on the River Kwai ของเดวิด ลีน ในปี ค.ศ. 1957  ในฉากเดินสวนสนามของเชลยศึกสัมพันธมิตรในค่ายกักกัน  
==อ้างอิง==
==แหล่งข้อมูลอื่น==
The real Colonel Bogey from Music & Vision Daily
เพลงมาร์ช
เพลงทหาร
หมึกแวมไพร์

หมึกแวมไพร์ (Vampire squid; ) เป็นมอลลัสกาประเภทหมึกชนิดหนึ่ง
หมึกแวมไพร์ เป็นสัตว์ที่มีอายุอยู่มานานกว่า 200 ล้านปีแล้ว โดยจัดอยู่ในวงศ์ Vampyroteuthidae และสกุล  Vampyroteuthis ซึ่งมีเพียงชนิดเดียวเท่านั้นที่ยังดำรงเผ่าพันธุ์มาจนถึงปัจจุบัน นับเป็นสายที่เชื่อมต่อระหว่างหมึกสายกับหมึกกล้วย ซึ่งหมึกแวมไพร์ จัดเป็นหมึกที่อยู่ในอันดับของตนเอง 
หมึกแวมไพร์ ได้ชื่อนี้มาจากรูปร่างหน้าตาที่แลดูน่ากลัว โดยมีพังผืดเชื่อมต่อกันระหว่างหนวดแต่ละเส้นทั้งหมด 8 เส้น เสมือนร่มหรือครีบ แลดูคล้ายเสื้อคลุมตัวใหญ่ ใช้สำหรับว่ายไปมาเหมือนการบินของนกหรือค้างคาว แต่หมึกแวมไพร์กลับเป็นสัตว์ที่ไม่มีอันตรายใด ๆ มีความยาวเต็มที่ประมาณ 28 เซนติเมตรเท่านั้น มีสีผิวน้ำตาลแดงปนดำ  ด้านในของลำตัวเป็นสีดำสนิทและมีหนามแหลม ๆ เรียงตัวตามแนวของหนวด มีดวงตากลมโตสีแดงก่ำ หรือสีน้ำเงิน


หมึกแวมไพร์ เป็นหมึกที่อาศัยอยู่ในทะเลลึกที่มีความลึกตั้งแต่ 300-3,000 เมตร เป็นสถานที่ ๆ ไม่มีแสง และมีปริมาณออกซิเจนน้อย แต่หมึกแวมไพร์ก็อาศัยอยู่ได้เป็นอย่างดี และมักตกเป็นอาหารของสัตว์ทะเลที่มีขนาดใหญ่กว่าได้ จึงมีกลไกในการป้องกันตนเองด้วยการเรืองแสงลำตัวตัวเองได้ ซึ่งเกิดจากแบคทีเรีย ที่ส่องแสงเรือง ๆ เป็นสีฟ้า หรือสีน้ำเงิน ซึ่งทำให้ตาของผู้ที่มาคุกคามพร่ามัวไปได้
==อ้างอิง==
==แหล่งข้อมูลอื่น==
หมึก
ซากดึกดำบรรพ์มีชีวิต
เดอะมูสส์

เดอะมูสส์  เป็นกลุ่มดนตรีสัญชาติไทย ค่าย จีนี่ เรคคอร์ด สังกัดจีเอ็มเอ็ม แกรมมี่ มีสมาชิกทั้งหมด 4 คน คือ แอร์ (ร้องนำ), จ๊ะ (กีต้าร์), ต้า (กลอง) และ กั๊ป (เบส)
== สมาชิก ==
สมาชิกในปัจจุบัน
พงศกร ลิ่มสกุล (แอร์) – ร้องนำ
อธิศ อมรเวช (จ๊ะ) – กีตาร์
ศุภโชค เตือนจิตต์ (ต๋า) – กลอง
ปัจจาพงศ์ ศุภชัยเจริญ (กั๊ป) - กีตาร์เบส
อดีตสมาชิก
อาสนัย อาสม์สกุล (แมกซ์) – กลอง
กษิภัท ยิ่งเจริญ (บาส) – กีตาร์เบส
อริญชย์ ภาณุเวศย์ (ริน) – คีย์บอร์ด
== ประวัติ ==
ในเดือนพฤษภาคม พ.ศ. 2558 เดอะมูสส์ได้ออกซิงเกิลใหม่ "เจ็บที่ต้องรู้" และในปีเดียวกัน 2 สมาชิก กษิภัท ยิ่งเจริญ (บาส) และ อริญชย์ ภาณุเวศย์ (ริน) แยกตัวจากวงเนื่องจากจะไปทำวง DOSE
== ผลงาน ==
=== สตูดิโออัลบั้ม ===
=== อีพี ===
Weak Hair Use Mousses (อิสระ)
Chance (โอกาส)
Choice
Sweetheart
เพราะเธอ
ไม่มีความหมาย
ฯลฯ
=== ซิงเกิล ===
เพลงอื่นๆ
เพลงของเธอและฉัน - The Mousses (เพลงพิเศษแด่การจากไปของ MAMAFAKA)
ทางที่เลือก - แอร์ The Mousses , โอม Cocktail , ต้า Paradox (เพลงพิเศษประจำแคมเปญ EXIT One Life Club)
ไม่เคยรู้ ร่วมกับ Musketeers (GMM Original Album เคมีเข้า)
=== อื่น ๆ ===
ภาพยนตร์
2552 มหาลัยสยองขวัญ (จ๊ะ)
2553 น้ำตาลแดง 2 (จ๊ะ)
2554 จั๊กกะแหล๋น (จ๊ะ)
นิตยสารและหนังสือ
2556 คอลัมนิสต์  Damn Magazine (อริญชย์)
โรงเรียนสอนดนตรี
The Proud Club สยาม (จ๊ะ , อริญชย์ - อาจารย์)
== รางวัลที่ได้รับ ==
รางวัลชมเชย Believe Audition Day 2007
รางวัลศิลปินหน้าใหม่ You2Play Award 2011
== อ้างอิง ==
== แหล่งข้อมูลอื่น ==
Fanpage : The Mousses
Fanpage : แอร์ ลิ่มสกุล 
Fanpage : Ja Mousses
Fanpage : Bazdude The Mousses
Fanpage : TARO THE MOUSSES
Fanpage : Arin Mousses
เว็บไซต์ทางการ
กลุ่มดนตรีป็อปสัญชาติไทย
กลุ่มดนตรีอินดี้ร็อกสัญชาติไทย
ศิลปินสังกัดจีเอ็มเอ็ม แกรมมี่
กลุ่มดนตรีไทยในยุค 2000
สตาร์เคด (1997)

สตาร์เคด (1997)  เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 28 ธันวาคม พ.ศ. 2540 ซึ่งเป็นครั้งที่ 15 ของศึกสตาร์เคด ณ MCI Center, Washington, D.C. สหรัฐอเมริกา โดยมีจำนวนผู้เข้าชมในสนามทั้งสิ้น 17,500 คน
==ผลการปล้ำ/แมทช์การปล้ำ==
==ดูเพิ่ม==
นิวเวิลด์ออร์เดอร์ (มวยปล้ำอาชีพ)
สตาร์เคด
รายชื่อรายการเพย์-เพอร์-วิวของดับเบิลยูซีดับเบิลยู
==อ้างอิง==
==แหล่งข้อมูลอื่น==
Starrcade 1997 review at SLAM! Sports
Starrcade 1997 review at 411mania
สตาร์เคด
มวยปล้ำอาชีพในปี พ.ศ. 2540
วิชัย ผาภูวนิน

วิชัย ผาภูวนิน หรือ วิไซ ผาภูวนิน (Visay Phaphouvanin; 12 มิถุนายน ค.ศ. 1985  — ) เป็นนักฟุตบอลชาวลาวผู้ซึ่งเล่นให้แก่สโมสรบ้านเกิดในสโมสรฟุตบอลนครหลวงเวียงจันทน์ ในตำแหน่งกองหน้า เขาเป็นสมาชิกของฟุตบอลทีมชาติลาว โดยเข้าแข่งขันในเอเอฟเอฟ ซูซูกิ คัพ 2010 และฟุตบอลโลก 2014 โซนเอเชีย รอบคัดเลือก
== ผลงานการทำประตูในระดับนานาชาติ ==
รายการคะแนนและผลการทำประตูของลาว
== อ้างอิง ==
== แหล่งข้อมูลอื่น ==
FIFA.com  statistics
Goal.com  profile
นักฟุตบอลชาวลาว
กองหน้าฟุตบอล
บุคคลจากเวียงจันทน์
ต่อไส้

ต่อไส้ หรือ เพี้ยฟาน จ๊าตอง ตานขโมย  เป็นไม้พุ่มในวงศ์ Sapindaceae เปลือกแตกเป็นร่องเล็กๆ สีน้ำตาล ใบประกอบ สีเขียวอ่อน ดอกช่อสีเหลืองอมเขียว ก้านดอกย่อยสั้น ผลเดี่ยวกลม สุกแล้วเป็นสีแดง ผิวเกลี้ยงเป็นมัน ยอดอ่อนใช้เป็นผักเหนาะ กินกับแกงและขนมจีน ชาวไทยอีสานใช้ทุกส่วนต้มน้ำดื่ม บำรุงโลหิต ขับน้ำคาวปลา รากต่อไส้ใช้ผสมในยาแก้หอบหืด
== อ้างอิง ==
มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 56
สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 231
วงศ์เงาะ
พืชที่รับประทานได้
สมุนไพร
สมเด็จพระราชินีนาถแมรีที่ 1 แห่งฮังการี

สมเด็จพระราชินีนาถแมรีที่ 1 แห่งฮังการี (Mary I of Hungary) เป็นสมเด็จพระราชินีนาถแห่งฮังการี พระองค์สืบราชสมบัติต่อจากพระเจ้าหลุยส์ที่ 1 แห่งฮังการี พระราชบิดาของพระองค์ เมื่อวันที่ 10 กันยายน ค.ศ. 1382 โดยการสำเร็จราชการของสมเด็จพระราชินีเอลิซาเบธแห่งบอสเนีย พระราชมารดา พระองค์ทรงอภิเษกสมรสกับเจ้าชายซีกิสมุนด์แห่งลักเซมเบิร์กเมื่อ เมษายน ค.ศ. 1385 พระองค์ถูกปลดในเดือนธันวาคมโดยพระเจ้าชาลส์ที่ 2 แห่งฮังการี แต่การครองราชย์อันสั้นของพระองค์ก็จบด้วยการลอบปลงพระชนม์โดยการสนับสนุนของสมเด็จพระราชินีเอลิซาเบธ ในเดือนกุมภาพันธ์ ค.ศ. 1386 ในเดือนกรกฎาคม สมเด็จพระราชินีนาถก็ได้ครองราชย์อีกครั้ง แต่พระมารดาของพระองค์ถูกจับขังและประหารในเดือนมกราคมปีถัดมา ส่วนพระองค์ได้รับการปลดปล่อยโดยพระสวามี พระองค์และพระสวามีจึงครองคู่กันตราบจนสิ้นพระชนม์
==บรรณานุกรม==
บุคคลที่เกิดในปี พ.ศ. 1914
ราชินีนาถแห่งฮังการี
สมเด็จพระราชินีนาถ
เจ้าหญิงฮังการี
เจ้าหญิงโปแลนด์
ตับเต่า (พืช)

ตับเต่า  เป็นไม้เลื้อยในสกุลสบู่เลือด วงศ์บอระเพ็ด ใช้ลำต้นเกี่ยวพันต้นไม้อื่น ไม่มีเนื้อไม้ ปลายใบกลม โคนเว้าเข้าหาก้านใบ ขอบใบเรียบ หลังใบมีสีเขียวออกสีนวล ดอกช่อ ดอกย่อยขนาดเล็กมีจำนวนมาก กลีบเลี้ยงสีเขียวอ่อน กลีบดอกสีเหลืองอ่อน เกสรตัวผู้สีเข้ม ล้อมเกสรตัวเมียอยู่กลางดอก ผลเดี่ยว ผิวเรียบ แก่แล้วเปลี่ยนเป็นสีม่วงอมแดงหรือสีดำ ผลใช้เป็นอาหารสัตว์
== อ้างอิง ==
มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552
สกุลสบู่เลือด
ย่านาง

ย่านาง หรือ ย่านางขาว  เป็นไม้เลื้อยมีเนื้อไม้ในวงศ์ Menispermaceae เถากลม เหนียว เมื่ออ่อนมีสีเขียว แก่แล้วเป็นสีเทา ใช้ลำต้นเลื้อยพันต้นอื่น ใบเดี่ยว ดอกช่อแบบแตกแขนง ผิวเกลี้ยงเป็นมันสีเขียว สุกเป็นสีส้มอมแดง เมล็ดแข็งเพียงเมล็ดเดียวสามารถนำมาปลูกได้  อาหารไทยอีสานและอาหารลาวใช้ใบย่านางเป็นส่วนผสมในแกงลาว ใช้ทำเครื่องดื่ม ในเวียดนามใช้ทำเยลลี
สรรพคุณของใบย่านาง
1.เพิ่มความแข็งแรงให้ร่างกาย
2.ลดความอ่อนเพลีย
3.ป้องกันมะเร็ง
4.บำรุงผิวพรรณ
5.เป็นยาอายุวัฒนะ
6.บำรุงอวัยวะภายใน
การดูแลรักษา
รดน้ำต้นไม้ ช่วงเช้าและเย็น
== อ้างอิง ==
มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 77
== แหล่งข้อมูลอื่น ==
Yanang page 
Yanang page 
Tiliacora triandra page  
วงศ์บอระเพ็ด
พืชที่รับประทานได้
สมุนไพร
ความตกลงสมบูรณ์แบบ

ความตกลงสมบูรณ์แบบเพื่อยุติสถานะสงครามระหว่างประเทศไทยกับบริเตนใหญ่และอินเดีย (Formal Agreement for the Termination of the State of War between Siam and Great Britain and India) หรือ ความตกลงสมบูรณ์แบบ เป็นสนธิสัญญาสันติภาพที่จัดทำขึ้นเมื่อวันที่ 1 มกราคม พ.ศ. 2489 ณ สิงคโปร์ อันเป็นการยุติสถานะสงครามระหว่างไทยกับบริเตนใหญ่ที่ไทยประกาศสงครามต่อสหราชอาณาจักรในวันที่ 25 มกราคม พ.ศ. 2485 ระหว่างสงครามโลกครั้งที่สอง สนธิสัญญาฯ มีผลใช้บังคับในวันเดียวกับที่ลงนาม และมีการขึ้นทะเบียนที่ชุดสนธิสัญญาสหประชาชาติในวันที่ 23 สิงหาคม พ.ศ. 2494
== ผลลัพธ์ ==
ผลลัพธ์หลักของสนธิสัญญาฉบับนี้คือยกเลิกการผนวกรัฐฉานและรัฐมลายูที่ไม่ได้เข้าเป็นสหพันธ์ (Unfederated Malay States) จำนวนสี่รัฐ บริเตนใหญ่ได้ประโยชน์น้อยกว่าที่คาด ส่วนใหญ่เพราะสหรัฐคัดค้านมาตรการลงโทษต่อประเทศไทย กล่าวคือ ไม่สามารถลดขนาดกองทัพไทยได้ อย่างไรก็ดีสนธิสัญญาฯ กำหนดให้ไทยส่งมอบข้าวสาร 1.5 ล้านตันให้แก่มาลายาของบริเตนซึ่งขาดแคลนข้าว นอกจากนี้ยังห้ามไทยขุดคลองข้ามคอคอดกระหากรัฐบาลบริเตนไม่ยินยอม ซึ่งบ่อนทำลายอำนาจของรัฐบาลปรีดี พนมยงค์
หลังตราสนธิสัญญาฯ สหรัฐและบริเตนฟื้นฟูความสัมพันธ์ทางทูตกับไทยในวันที่ 5 มกราคม และวันถัดไปมีการจัดการเลือกตั้งทั่วไป สหรัฐยังให้เงินกู้ 10 ล้านดอลลาร์สหรัฐแก่ประเทศไทยเป็นการบูรณะเครือข่ายขนส่งของไทยซึ่งได้รับความเสียหายจากการทิ้งระเบิดของสหรัฐ ไทยเข้าร่วมสหประชาชาติในวันที่ 16 ธันวาคม 2489
มีการลงนามสนธิสัญญาสันติภาพออสเตรเลีย–ไทยแยกต่างหาก โดยมีการลงนามในวันที่ 3 เมษายน 2489 ทั้งนี้ตามประกาศสงครามของออสเตรเลียในวันที่ 2 มีนาคม 2485 และพระราชบัญญัติการมีมติเห็นชอบบทกฎหมายแห่งเวสต์มินสเตอร์ของออสเตรเลีย
== ดูเพิ่ม ==
ประเทศไทยในสงครามโลกครั้งที่สอง
== อ้างอิง ==
== บรรณานุกรม ==
ความตกลงระหว่างประเทศ
สนธิสัญญาสงครามโลกครั้งที่สอง
สนธิสัญญาสันติภาพ
สนธิสัญญาสันติภาพเกี่ยวข้องกับไทย
สนธิสัญญาเกี่ยวข้องกับไทย
สนธิสัญญาเกี่ยวข้องกับสหราชอาณาจักร
สนธิสัญญาเกี่ยวข้องกับนิวซีแลนด์
สนธิสัญญาเกี่ยวข้องกับสหภาพแอฟริกาใต้
สนธิสัญญาเกี่ยวข้องกับบริติชอินเดีย
สนธิสัญญาในคริสต์ศตวรรษที่ 20
สนธิสัญญาทวิภาคีเกี่ยวข้องกับไทย
สนธิสัญญาทวิภาคีเกี่ยวข้องกับสหราชอาณาจักร
ประเทศไทยในสงครามโลกครั้งที่สอง
ผลที่ตามมาหลังสงครามโลกครั้งที่สองในประเทศไทย
ผลที่ตามมาหลังสงครามโลกครั้งที่สอง
สนธิสัญญาไทย–สหราชอาณาจักร
ความสัมพันธ์ไทย–นิวซีแลนด์
ความสัมพันธ์ไทย–อินเดีย
ความสัมพันธ์ไทย–แอฟริกาใต้
ฝ่ายสัมพันธมิตร (สงครามโลกครั้งที่สอง)
ประเทศไทยในปี พ.ศ. 2489
เว็นเดอะเซนต์สโกมาร์ชชิงอิน

เว็นเดอะเซนต์สโกมาร์ชชิงอิน (When the Saints Go Marching In) บางครั้งเรียกสั้นๆ ว่า เดอะเซนต์ส (The Saints) เป็นเพลงกอสเปลอเมริกันมีที่มาไม่แน่ชัด แต่สันนิษฐานว่ามาจากเพลงสวดสรรเสริญตั้งแต่คริสต์ศตวรรษที่ 19 ในปัจจุบันนิยมนำมาบรรเลงเป็นเพลงแจสในแบบดิกซีแลนด์  ชื่อเพลงนี้บางครั้งอาจสับสนกับเพลงสวดอีกเพลงหนึ่ง ชื่อ "When the Saints are Marching In" (เว็นเดอะเซนต์สอาร์มาร์ชชิงอิน) ที่แต่งในปี ค.ศ. 1896 
แต่เดิมเพลงนี้นิยมใช้เป็นเพลงมาร์ชในขบวนแห่ศพแถบเมืองนิวออร์ลีนส์ รัฐลุยเซียนา เมื่อเสร็จพิธีการแล้ว ขณะวงดนตรีเดินทางกลับ มักบรรเลงเพลงนี้ในท่วงทำนองที่คึกคักขึ้นในแบบดิกซีแลนด์ จนกลายเป็นที่ติดหูจนถือเป็นเอกลักษณ์ของเมืองนิวออร์ลีนส์ และนำมาใช้เป็นเพลงประจำของทีมอเมริกันฟุตบอล นิวออร์ลีนส์เซนต์
เพลงนี้กลายเป็นที่นิยมในวงกว้างจากการบรรเลงของหลุยส์ อาร์มสตรอง ในช่วงทศวรรษ 1930 และแพร่หลายไปส่งวงการร็อกแอนด์โรล จากการบรรเลงของแฟตส์ โดมิโน และบิล แฮลีย์ แอนด์ฮีสโคเมตส์  นักร้องอื่นๆ ที่เคยร้องเพลงนี้ เช่น จูดี การ์แลนด์ เอลวิส เพรสลีย์ เจอร์รี ลี ลูวิส ดอลลี พาร์ตัน บรูซ สปริงส์ทีน
==ดนตรี==
M:2/4
L:1/8
K:C
Q:1/4=120
z CEF|G4|z CEF|G4|
w:Oh when the saints go march-ing in,
z CEF|G2E2|C2E2|D4|
w:oh when the saints go march-ing in,
z EED|C4|E2G2|GF3|z2 EF|
w:I want to be in that numb-er,
G2E2|C2 D2|C4||
w:when the saints go march-ing in.
==อ้างอิง==
==แหล่งข้อมูลอื่น==
When The Saints Go Marching In  Louis Armstrong version
Hymns Without Words  - free MP3 recordings for download and use in services
เพลงคริสเตียน
เพลงแจ๊ส
รัฐลุยเซียนา
โปรอีโวลูชันซ็อกเกอร์เมเนจเมนท์

โปรอีโวลูชันซ็อกเกอร์เมเนจเมนท์ (Pro Evolution Soccer Management) หรือที่รู้จักในชื่อ พีอีเอสเอ็ม หรือ พีอีเอสเมเนเจอร์/เมเนจเมนท์ เป็นวิดีโอเกมการจัดการฟุตบอลที่ได้รับการเปิดตัว ณ วันที่ 24 มีนาคม ค.ศ. 2006 ซึ่งเป็นเกมการจัดการฟุตบอลแรกของซีรีส์ โปรอีโวลูชันซ็อกเกอร์ 
== รูปแบบการเล่น ==
เกมชุดนี้อิงตามฟุตบอลในช่วงฤดูกาล 2005/06 โดยในช่วงเริ่มต้นของเกม คุณจะได้รับการร้องขอให้เลือกสโมสรที่คุณต้องการที่จะบริหารจัดการ ซึ่งคุณสามารถเลือกได้จากที่มีอยู่ 108 สโมสร จาก 6 ลีกที่แตกต่างกัน ซึ่งได้แก่:
พรีเมียร์ลีก ของอังกฤษ
ลาลิกา ของสเปน
เซเรียอา ของอิตาลี
บุนเดิสลีกา ของเยอรมนี
ลีกเอิง ของฝรั่งเศส
เอเรอดีวีซี ของเนเธอร์แลนด์
ทุกครั้งที่การแข่งขันเสร็จสิ้น จะได้รับคะแนนความรุ่งโรจน์ โดยคะแนนความรุ่งโรจน์สามารถใช้จ่ายภายในเกมเพื่อปลดล็อกผู้เล่นบางราย, คุณสมบัติพิเศษ ฯลฯ เมื่อรวมบางอย่างถึง คุณก็สามารถนำไปใช้กับสโมสรใหม่ได้ (สโมสรที่ดีกว่า, คะแนนความรุ่งโรจน์มากขึ้นที่จำเป็นสำหรับคุณ) ในขณะที่คุณอยู่ที่สโมสรอีกต่อไป คุณจะได้รับคะแนนความรุ่งโรจน์มากขึ้น
== การตอบรับ ==
เกมได้รับความเห็นในเชิงลบพอสมควร ส่วนใหญ่มาจากการไม่ได้รับอนุญาตให้ใช้สิทธิในเกม ผู้จัดการทีมหลายคนและชื่อทีมไม่ถูกต้อง นอกจากนี้ ถ้าผู้เล่นไม่ได้รับอนุญาตในการเล่นเกม พวกเขาก็จะไม่ปรากฏในผลการค้นหา
สิ่งเหล่านี้จึงได้รับการพิจารณาว่าไม่สมจริงและอาจเกิดจากความเกียจคร้านของผู้สร้าง นี่จึงเป็นข้อจำกัดของความบันเทิงสำหรับผู้เล่น
== ภาคต่อ ==
เกมเวอร์ชันนี้อาจไม่มีการผลิตภาคต่อ เนื่องจากความล้มเหลวในโลกของเกม อย่างไรก็ตาม มันได้กลายเป็นที่ชัดเจนว่าแฟน ๆ บางส่วนของโปรอีโวลูชันซ็อกเกอร์และโคนามิได้พิจารณาว่า เล็ทส์เมคอะซ็อกเกอร์ทีม! เป็นเปรียบเสมือนภาคต่อ เนื่องจากความคล้ายคลึงของรูปแบบและความรู้สึกที่คุ้นเคย
== อ้างอิง ==
วิดีโอเกมที่ออกวางจำหน่ายในปี พ.ศ. 2549
เกมสำหรับเพลย์สเตชัน 2
เกมชุดโปรอีโวลูชันซ็อกเกอร์
วิดีโอเกมการจัดการฟุตบอล
มอเตอร์แนวราบ

มอเตอร์เชิงเส้น (Linear Motor) คือมอเตอร์ไฟฟ้าที่ถูกผ่ากลางแล้วแผ่ออกในแนวราบ ซึ่ง rotor แทนที่จะหมุน มันกลับเคลื่อนที่ไปในแนวราบ ตามสูตรของแรงที่ใส่เข้าไปมีสัดส่วนโดยตรงกับ
ลูกผู้ชายไม้ตะพด

ลูกผู้ชายไม้ตะพด ละครโทรทัศน์ไทยในสังกัดกันตนา ออกอากาศทางช่อง 7 ในช่วงต้นปี พ.ศ. 2555 ซึ่งเดิมเคยถูกสร้างเป็นละครโทรทัศน์มาแล้วครั้งหนึ่งในปี พ.ศ. 2528-พ.ศ. 2529 ทางช่องเดียวกัน นำแสดงโดย วัชระ สิทธิกุล และจิตรลดา ดิษยนันทน์ กำกับโดย นิรัตติศัย กัลย์จาฤก แต่ทว่ามีเนื้อหาที่แตกต่างจากเดิมมาก
==เนื้อเรื่อง==
ไม้ เป็นเด็กหนุ่มที่อาศัยอยู่กับ เมฆ พ่อซึ่งเป็นคนขับรถ บขส.สายใต้ขาเป๋ เพียงสองคน ร่ำลือกันว่าเดิม เมฆ เคยเป็นนักเลงมาก่อน และได้รับบาดเจ็บจนขาเป๋จึงทำใหัหันหลังให้แก่วงการ โดยที่เมฆเป็นคนขับรถในบริษัทของเจ๊กี ซึ่งเจ๊กีมีปัญหาทับเส้นทางวิ่งสัมปทานรถตู้ของ พันเทพ ผู้กว้างขวางที่มีชื่อเสียง พันเทพเป็นมหาเศรษฐีที่ครอบครองไม้ตะพดชื่อ "ไม้ตะพดเลือด" ซึ่งพันเทพต้องการจะตามหาไม้ตะพดอีกอันหนึ่งที่เป็นคู่กัน ที่หายสาบสูญไป คือ "ไม้ตะพดวิญญาณ" ที่ร่ำลือกันว่า หากได้ไม้ตะพดสองอันนี้มาต่อกันแล้ว จะมีพลานุภาพเป็นอันมาก
ขณะที่ลูกน้องของพันเทพออกอาละวาด หรือยามมีภยันตรายใด ๆ จะมีชายลึกลับคนหนึ่งสวมหน้ากากดำพร้อมกับไม้ตะพดปรากฏกายออกมาช่วยเหลือ ทุกคนจึงเรียกเขาว่า "ลูกผู้ชาย" ซึ่งแท้ที่แล้ว ลูกผู้ชายนั้นก็คือ เมฆ นั่นเอง ที่ปิดเรื่องนี้เป็นความลับที่แม้แต่ไม้ก็ไม่รู้ วันหนึ่ง เวตาล ปีศาจในตำนานก็ปรากฏกายขึ้น และได้ให้สัญญากับพันเทพว่าจะทำให้พันเทพได้สมหวังครอบครองไม้ตะพดทั้งสองอัน ซึ่งแท้ที่แล้ว เวตาล ก็ต้องการหลอกใช้พันเทพเพื่อเพิ่มพลังให้แก่ตนเองนั่นเอง
==นักแสดง==
{|class="wikitable"
! ตัวละคร
!นักแสดงปี 2528!! นักแสดง ปี 2555 || นักแสดง ปี 2567
|-
| เมฆ / ลูกผู้ชาย
| ||เคลลี่ ธนะพัฒน์||วัชรบูล ลี้สุวรรณ
|-
| ไม้ / ลูกผู้ชาย (แทนเมฆ)
|วัชระ สิทธิกุล||ศรัณย์ ศิริลักษณ์|| บุรันช์รัตน์ หอมบุตร
|-
| อบเชย
| อันธิกา อัฏฐประดิษฐ์||วริฏฐิสา ลิ้มธรรมมหิศร ||ศศินา พนมธรนิจกุล
|-
| ไกร
| ||ธันวา สุริยจักร|| นนทัช ธนวัฒน์ยรรยง
|-
| แพรวา/ราตรี
| จิตรลดา ดิษยนันทน์||ณัฐชา นวลแจ่ม|| อภิสรา วงศ์ทัศนีโย
|-
| ทิวา
| ||มิกค์ ทองระย้า|| รวิศชา ปัญจวิชญ์
|-
| พันเทพ
| ||นภัสกร มิตรเอม||นวพล ภูวดล
|-
| ศรนารายณ์
| ||ชาติชาย งามสรรพ์||ธิตินันท์ สุวรรณศักดิ์
|-
| เจ๊กี
| ||อภิรดี ภวภูตานนท์||สายธาร นิยมการณ์
|-
|เวตาล
| ||วินัย ไกรบุตร||
|-
|ชาญ
| ||นันทศัย พิศลยบุตร||
|-
|จัน
| ||เทวินธวิ์ คุณารัตนวัฒน์|| ณัฐภัทร จิรภาวสุทธิ์
|-
|กิ่งเเก้ว
|
|
|ณธษา เวชประสิทธิ์
|-
|
| ||ธีรวัฒน์ สุไชยะ||
|-
|ชมจันทร์
|
|
|อมีนา พินิจ
|-
|เเวว
|
|
|เลลาณี ทศพร
|-
| หนูริน
| || ด.ญ.รมิตา รัตนภักดี||
|}
==เพลงประกอบละคร==
พ.ศ. 2555
ลูกผู้ชายไม้ตะพด โดย ศรัณย์ ศิริลักษณ์
สักวันต้องได้ดี โดย ศรัณย์ ศิริลักษณ์
เมื่อไหร่จะเป็นฉัน โดย วริฏฐิสา ลิ้มธรรมมหิศร
ไม่มีอาการไหนใกล้คำว่ารัก โดย ณัฐชา นวลแจ่ม
== อ้างอิง ==
รายการโทรทัศน์ประเภทซูเปอร์ฮีโร
ยอดมนุษย์ไทย
ฟีฟ่าคอนเฟเดอเรชันส์คัพ 2013 นัดชิงชนะเลิศ

ฟีฟ่าคอนเฟเดอเรชันส์คัพ 2013 นัดชิงชนะเลิศ จะมีการแข่งขัน ฟุตบอล เพื่อที่จะกำหนดผู้ชนะของ ฟีฟ่าคอนเฟเดอเรชันส์คัพ 2013. การแข่งขันจะจัดขึ้นที่ มารากานัง, รีโอเดจาเนโร, บราซิล และจะต่อกรกับผู้ชนะของรอบรองชนะเลิศ.
==เส้นทางสู่นัดชิงชนะเลิศ==
ตารางคะแนนหลังจบนัดสุดท้าย
กลุ่ม เอ ชนะเลิศ
ตารางคะแนนหลังจบนัดสุดท้าย
กลุ่ม บี ชนะเลิศ
==รายละเอียด==
{| width=92%
|-
|
|
|}
{| width="100%"
|valign="top" width="50%"|
|valign="top"|300px
|valign="top" width="50%"|
|}
{| width=50% style="font-size: 90%"
|
แมน ออฟ เดอะ แมตช์:
เนย์มาร์ (บราซิล)
ผู้ช่วยผู้ตัดสิน :
 ซันเดอร์ ฟาน รูเคิล
 เอร์วิน เซย์นสตรา
ผู้ตัดสินที่สี่ :
 เฟลิกซ์ บรึซ
ผู้ตัดสินที่ห้า :
 มาร์ค บอร์ช
|}
== ดูเพิ่ม ==
ฟีฟ่าคอนเฟเดอเรชันส์คัพ 2013 รอบน็อกเอาต์
==อ้างอิง==
==แหล่งข้อมูลอื่น==
ฟีฟ่าคอนเฟเดอเรชันส์คัพ 2013 
2013
Con
2013